रंधावा बोले- पायलट नई पार्टी नहीं बनाएंगे, मिलकर काम करेंगे
Rajasthan Congress Incharge  Sukhjinder Singh Randhawa On Sachin Pilot, CM Ashok Gehlot राजस्थान कांग्रेस के प्रभारी सुखजिंदर सिंह रंधावा ने सचिन पायलट के नई पार्टी बनाने की चर्चाओं को केवल अटकलबाजी बाताते हुए इस तरह की किसी संभावना तक से इनकार कर दिया। रंधावा ने दावा किया कि सचिन पायलट नई पार्टी नहीं बनाएंगे, पायलट और गहलोत
राजस्थान कांग्रेस के प्रभारी सुखजिंदर सिंह रंधावा ने सचिन पायलट के नई पार्टी बनाने की चर्चाओं को केवल अटकलबाजी बताया है। उन्होंने इस तरह की किसी संभावना तक से इनकार कर दिया। रंधावा ने दावा किया कि सचिन पायलट नई पार्टी नहीं बनाएंगे। पायलट और गहलोत मिलकर काम करेंगे। रंधावा ने कहा- सुलह का फार्मूला उस दिन बैठक में ही बन गया था, दोनों को पता है। वह फार्मूला मैं आपको नहीं बताऊंगा। मंगलवार को जयपुर पहुंचने के बाद एयरपोर्ट पर रंधावा मीडिया से बातचीत कर रहे थे।
सचिन पायलट के नई पार्टी बनाने पर रंधावा ने कहा- अभी तक ऐसी कोई बात नहीं है। केवल मीडिया और अखबारों में कुछ लोग उछाल रहे हैं। यह बात होगी भी नहीं। पार्टी बनाने की बात तो आपसे ही सुन रहा हूं। पायलट का नई पार्टी बनाने का न पहले मन था, ना अब मन है।
दोनों नेता पार्टी के असेट हैं और मिलकर काम करेंगे
गहलोत पायलट की सुलह बैठक पर रंधावा ने कहा- दिल्ली में हमने 4 घंटे बैठकर अलग-अलग चर्चा की। राहुल गांधी, केसी वेणुगोपाल सहित सबने बात की है। हम लोगों ने दोनों नेताओं से बातें की थीं। उन्हें ध्यान और प्यार से सुना गया। दोनों को ही कहा गया है कि आप इकट्ठे मिलकर कांग्रेस के असेट हैं। दोनों ने कहा- मिलकर काम करेंगे।
सुलह बैठक में ही 90 फीसदी बातें खत्म हो गई थीं, 10 पर्सेंट बची हैं
पायलट की मांगों पर कमेटी के सवाल पर कहा- यह केस हाईकमान के पास पहले से ही है। सुलह बैठक में उस दिन ही 90% बातें खत्म हो गई थीं। 10 प्रतिशत का भी ऐसा कोई मसला नहीं है। सब सहमत हो गए। तय हो गया तभी तो दोनों बाहर इकट्ठे आए थे। वेणुगोपाल जी ने वहां मीडिया के सामने ही घोषणा की थी।
रंधावा ने कहा- सुलह फार्मूला दोनों को ही पता है। बाहर आकर केसी वेणुगोपाल ने जो कहा तो आप समझ सकते हैं। दोनों इकट्ठा काम करना चाहते हैं। उस दिन केसी वेणुगोपाल ही बोले थे, मैं भी नहीं बोला था। जब ऐसी बात होती है तो एक लीडर ही बोलता है। साथ वाले नहीं बोलते हैं।
आगे खबर पढ़ने से पहले पोल में हिस्सा लीजिए..
कद के हिसाब से पायलट सहित सब नेताओं को जिम्मेदारी देगी पार्टी 
सचिन पायलट को पार्टी में पद या जिम्मेदारी देने के सवाल पर रंधावा ने कहा- जो जिस कद का नेता है, उसके हिसाब से उन सब को जिम्मेदारी दी जाएगी।
ये भी पढ़ें
'ED मुंह से खाया काला धन नाक से निकलवा लेगी':किरोड़ी बोले- गहलोत के खिलाफ दर्ज करवाएंगे मामला, आईटी घोटाले में उनका रिश्तेदार भी शामिल
राज्यसभा सांसद किरोड़ीलाल मीणा ने प्रदेश के आईटी विभाग में करीब 5 हजार करोड़ के घोटाले का आरोप लगाया है। उन्होंने कहा- वे इस मामले में कल दोपहर 12 बजे आईटी विभाग के अधिकारियों सहित मुख्यमंत्री अशोक गहलोत के खिलाफ ईडी में मामला दर्ज करवाएंगे। पेपर लीक मामले में ईडी के आने से सीएम गहलोत बौखलाए हुए हैं। (पूरी खबर पढ़ें)